**Sneferka** é o *nome serekh* dun faraón do exipto temperá que puido gobernar ao final da  I dinastía. Non se sabe a duración exacta do seu reinado, pero se cre que foi moi curto e a súa posición cronolóxica non está clara.

Fontes de nome
--------------

O nome *serekh* de Sneferka é obxecto das investigacións actuais, debido á infrecuente orde tipográfica dos signos xeróglífos dentro do *serekh*. Isto levou a varias lecturas diferentes: o seu nome léase como *Seneferka, Sneferka, Neferseka* e *Sekanefer*. O nome *serekh* "Sneferka" aparece en varias vasos xisto e alabastro. Un atopouse na mastaba do alto oficial  Merka que servía baixo o faraón Qaa, un segundo nas galerías subterráneas da pirámide escalonada do faraón Zoser (III dinastía) e o terceiro atopouse nunha mastaba anónima, tamén en Saqqara. Un cuarto artefacto co nome de Sneferka atópase na colección privada Georges-Michailidis, pero a súa autenticidade está cuestionada por  arqueólogos e exiptólogos, xa que se descoñece a súa orixe. Ademais, a inscrición no obxecto de Michailidis é un *serekh* sen falcón Horus, moi infrecuente para calquera artefacto exipcio daquel tempo.

Identidade
----------

Á beira do 'serekh' de Sneferka, as inscricións mencionan varias institucións e lugares xa coñecidos grazas a achados que datan do reinado de Qaa. Chámanse *Qau-Netjeru* ("Elevacións dos deuses") e "Ah-Netjer" ("palacio divino") e aparecen en varias inscricións de vasos de pedra da tumba de Qaa en Abidos. Os exiptólogos como Peter Kaplony conclúen que as inscricións demostran unha adecuación cronolóxica ao faraón Qaa ou que o nome "Sneferka" era un nome alternativo que Qaa levou durante pouco tempo.

Dous  artefactos de diferentes orixes mostran o 'serekh' dun faraón, cuxo nome está moi disputado, xa que o signo xeróglífo usado para escribir o nome do faraón é case ilexible. Como se recoñeceu polo menos a representación dun paxaro, o faraón en cuestión chámase "Horus Paxaro". Os exiptólogos como Wolfgang Helck e Peter Kaplony cren que Sneferka e "Horus Paxaro" loitaron entre eles para conseguir o trono de Exipto. As loitas alcanzaron o seu punto máximo no espolio do cemiterio real de Abidos, que foi polo tanto abandonado. A loita polo trono foi rematada polo fundador da  II dinastía, o faraón Hotepsekhemwy. Unha evidencia que apoia esta teoría é o nome Horus de Hotepsekhemwy que significa **As dúas potencias concílianse**e podería relacionarse cunha re-unificación do reino exipcio despois dun período de discordia.

En contraste, o exiptólogo Kim Ryholt cre que Sneferka gobernou durante a segunda dinastía e debía identificarse con Neferkara I, testemuñado en fontes de  Ramesside. Sinala a circunstancia de que os escribas Ramesside engadían a miúdo o símbolo do sol aos nomes dos primeiros faraóns dinásticos, ignorando o feito de que o sol non era aínda un obxecto de adoración divina naquel tempo. Para apoiar a súa visión, Ryholt apunta a nomes de cartuchos como Neferkara II e Nebkara I, que representan aos primeiros faraóns e que contraditoriamente teñen un símbolo solar nos seus nomes. O exiptólogo Aidan Dodson pensa igual e apunta a que case todos os "serekhs" de Sneferka están feitos "en borrads", chegando así á conclusión de que Sneferka usurpaba os vasos de Qaa.

Notas
-----

Referencias

1. ↑   Pierre Lacau e Jean-Philippe Lauer:  *La Pyramide à Degrés IV. - Inscripciones gravées sur les Vases: Fouilles à Saqqarah.* , Service des antiquités de l’Égypte, El Cairo 1936
2. ↑  I.E.S. Edwards: *The Cambridge ancient history*, Volume 1-3. Cambridge University Press, 1970, ISBN 0-521-07791-5, page 29.
3. ↑  Walter Brian Emery: *Great tombs of the First Dynasty: Excavations at Saqqara*, vol. 3. Egypt exploration society, London/Cairo 1958. page 38.
4. ↑  Pierre Lacau & Jan-Phillip Lauer: *La Pyramide a Degrees IV. - Inscriptions Gravees sur les Vases: Fouilles à Saqqarah*. Service des antiquités de l'Égypte, Kairo 1936, page 15–17.
5. ↑  Toby Wilkinson: Early Dynastic Egypt. Routledge, London 1999, ISBN 0-415-18633-1, page 69.
6. ↑  Peter Kaplony: *„Er ist ein Liebling der Frauen" – Ein „neuer" König und eine neue Theorie zu den Kronprinzen sowie zu den Staatsgöttinnen (Kronengöttinnen) der 1./2. Dynastie*. In: Manfred Bietak: *Ägypten und Levante*. Verlag der Österreichischen Akademie der Wissenschaften, Wien 2006 ISBN 978-3-7001-6668-9; page 126–127.
7. ↑  Dietrich Wildung: *Die Rolle ägyptischer Könige im Bewußtsein ihrer Nachwelt*. page 36–41.
8. ↑  Wolfgang Helck: *Untersuchungen zur Thinitenzeit. (Ägyptologische Abhandlungen, Vol. 45)*. Harrassowitz, Wiesbaden 1987, ISBN 3-447-02677-4; page 117
9. ↑  Kim Ryholt, in: *Journal of Egyptian History*; vol.1. BRILL, Leiden 2008, ISSN 1874-1657, page 159–173.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sneferka*** |

### Ligazóns externas

* Francesco Raffaele: Horus SNEFERKA - Horus Bird - Horus SEKHET (?) - Horus BA